Dobrý deň,

ďakujem vám za vašu prácu v seminárnom úkole 1 aj prejavenú dôveru a otvorenosť pri zverovaní sa so zážitkami, ktoré niekedy mohli byť nepríjemné a zahlcujúce. Verím však, že vám toto cvičenie prinieslo aspoň čiastočné pochopenie a vhľad do jednej z podoby života vo vyššom veku, ktorá je kombinovaná s istom mierou telesného obmedzenia.

Do poznámkových blokov som vám nahrala bodové ohodnotenia prác a posielam tiež pár svojich postrehov, pripomienok a otázok na zamyslenie, ktoré som pri čítaní vašich prác považovala za dôležité:

* Oceňujem, že ste sa zamýšľali nad tým, v akých iných kontextoch by bolo dobré gerontooblek využiť. K akým vhľadom by mohlo využitie gerontoobleku viesť u ľudí, ktorí rozhodujú o podobe mesta?
* Veľmi sa mi páčili vaše kritické pohľady na gerontooblek a vedomie jeho rezerv, napr. neschopnosť simulovať bolesť, nezohľadnenie sociálnych súdov a zvnútornených predsudkov.
* Páčilo sa mi tiež, že ste skúsenosť gerontoobleku neobmedzovali len na skúsenosť ľudí vo vyššom veku, ale ju pripodobňovali rôznym iným skúsenostiam, ktoré sa môžu týkať aj veku mladšieho.
* V niektorých prípadoch vaše texty tvorili veľmi dlhé ťažko zrozumiteľné vety. Odstavec by samozrejme určite mala tvoriť viac ako jedna dlhá veta. Odstavec ideálne slúži na rozvitie jedného argumentu.
* Niektoré práce mali invenčnú štruktúru založenú napríklad na využití teoretického konceptu. Iné texty boli menej štruktúrované a neinvenčné.
* Na niektorých miestach by som očakávala výraznejšiu prácu s imagináciou a rozvitie myšlienok. Napr. časť „Bylo by zajímavé se projít v geronto-obleku po Brně a podívat se, jestli Brno je „přátelské“ vůči seniorům a lidem se zdravotním postižením.“

Ako a prečo?

* V niektorých prípadoch chýbala vo vašich prácach hlbšia a prepracovanejšia reflexia vlastnej skúsenosti a zážitku s gerontooblekom a skôr išlo o úvahu o významoch obmedzenia.
* Chcela by som vás všeobecne podporiť v tom, aby ste boli ešte kritickejší. V čom bol tento projekt neúplný a nedostatočný? V čom vás mohol zavádzať? Akými formami by sa dal inovovať?

Ponúkam tiež niektoré otázky na zamyslenie:

* Aké je to pre mňa prijať pomoc druhého? Čo pre mňa ako mladého a zdravého človeka znamená mať len limitovanú schopnosť kontroly nad vlastným telom a životom? A ako môžu byť tieto významy ovplyvňované kultúrnou individualizmu?
* Je cvičenie (či už mentálne alebo telesné) určitou zárukou zdravého stáří? Čo je kritické na tomto výroku? „Naštěstí je pouze na naší zodpovědnosti, jaký si vlastní gerontooblek do stáří přineseme a čím vším budeme obtěžkáni, jak psychicky, tak fyzicky.“
* Často ste vo svojich prácach písali o skúsenosti s obmedzeným telom ako o bremene alebo záťaži. Aké iné významy môžu ľudia s obmedzenou hybnosťou svojmu telu pripisovať?
* Aké riziká so sebou nesie označovanie neznámeho staršieho človeka ako „staroušek“, „babička“ alebo „dědeček?“
* Špeciálne by som chcela poďakovať kolegovi za jeho zhodnotenie článku o nesmrteľnosti a transhumanizme. Prepojenie týchto tém je rozhodne zaujímavým a súčasným predmetom štúdia.

Snáď niektoré z týchto postrehov budú pre vás užitočné. Držím palce v ďalších častiach semestra!

TS